محمود مجموعی

محمود مجموعی (1277ھ/1375ھ ، مطابق 1861ء – 2 مئی 1957ء) ایک عراقی مسلم سنی صوفی عالمِ دین تھے، جن کا تعلق جنوبی عراق کے شہر زبیر سے تھا۔ وہ صحابیٔ رسول حضرت طلحہ بن عبید اللہؓ کی نسل سے تھے۔ محمود کی پیدائش بصرہ شہر میں ہوئی، وہیں پرورش پائی اور دینی و عربی علوم بصرہ کے علما سے حاصل کیے، جیسے شیخ محمد صفوت اور بصرہ کے قاضی شیخ احمد نور انصاری، جو والدہ کی طرف سے ان کے نانا تھے۔

محمود نے قرآنِ کریم اور متنِ ابی شجاع حفظ کیا اور فقہِ شافعی میں مہارت حاصل کی۔ 1877ء میں انھیں بصرہ کے جامع الکواز کا امام مقرر کیا گیا۔ 1882ء میں جب شیخ عبد الوہاب نائب بصرہ آئے تو محمود نے ان سے استفادہ کیا۔ بعد ازاں بغداد میں انھوں نے مزید دینی علوم حاصل کیے اور عبد الوہاب نائب، محمد سعید نقشبندی اور خلیل المظفر سے تعلیم مکمل کی۔

1894ء میں محمود جامع مقام (بصرہ) کے امام بنے۔ سنہ 1318ھ میں اربیل کے مقیم شیخ ابو بکر غیاث الدین نے بصرہ کا دورہ کیا، جہاں ان سے ملاقات میں محمود مجموعی نے صوفی سلسلہ اختیار کیا اور 1322ھ میں شیخ غیاث الدین سے اس میں اجازت (اجازہ) حاصل کی۔

1315ھ میں وہ جنوبی عراق کے شہر زبیر کے محلۂ کوت میں مقیم ہو گئے۔ 1326ھ/1904ء میں محمود کو جامع زبیر بن عوام کا امام مقرر کیا گیا، جہاں صحابیٔ رسول حضرت زبیر بن عوامؓ کا مزار بھی ہے۔
 خاندان 
ان کا پورا نام محمود بن عبد الکریم بن عثمان بن عبد الرزاق بن محمد مجموعی تھا۔ محمد مجموعی، دعوتِ نجدیہ کے بانی۔ شیخ محمد بن عبد الوہاب کے اساتذہ میں سے ایک تھے۔ محمود مجموعی کا تعلق بصرہ کے مشراق علاقے میں واقع قدیم بستی "مجموعہ" سے تھا، جو اب مٹ چکی ہے۔
 ان کی تصانیف 
 منبع البرکات — شرح نظم الورقات
 نظم الدرر البهية المعروف التحفة البصرية، سنہ 1326ھ
 نظم سلم الہدایة فی التصوف
 رفع الالتباس عن الاختلاف فی الکأس، سنہ 1322ھ
 البرہان الجلی فی المحاکمة بین المغربی والموصلی
 القطر فی النحو، سنہ 1344ھ

 حوالہ جات 

زمرہ:شافعی فقہا
زمرہ:عراقی صوفیاء
زمرہ:عراقی فقہاء
زمرہ:سلطنت عثمانیہ
زمرہ:تاریخ عراق
زمرہ:وہابیت
زمرہ:بصری شخصیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع استعمال P19 خاصیت
زمرہ:بصرہ میں پیدا ہونے والی شخصیات
زمرہ:1277ھ کی پیدائشیں
زمرہ:1861ء کی پیدائشیں
زمرہ:1375ھ کی وفیات
زمرہ:1957ء کی وفیات